rlitschk/wikidir huggingface dataset:
Kievitte (Vanellus) sünd en Geslecht vun Vagels ut de Familie vun de Tüten (Charadriidae). In Middeleuropa leevt bloß een Aart ut düt Geslecht, dat is de europääsche Kievitt (V. vanellus). Se leevt meist in Gemarken mit open Land un hoolt sik normolerwiee an’n Rand vun Seen, Ströme, Beeken oder Sümpe up. Man ok up Kulturland, as Ackers, Fennen un Wischen sünd se to finnen. Kievitte maakt allerhand Spektokel. To de Aarden in düt Geslecht, de sunnerlich in Gefohr sünd, ut to starven, mutt de Steppenkievitt rekent weern. Dor gifft dat wohrschienlich man bloß noch bi 200 Brödelpaare vun. Kievitt (V. vanellus) Witttoppkievitt (V. albiceps) Wapenkievitt (V. armatus) Cayennekievitt (V. cayanus) Graukoppkievitt (V. cinereus) Bronzekievitt (V. chilensis) Kronenkievitt (V. coronatus) Langtöhnkievitt (V. crassirostris) Flusskievitt (V. duvaucelii) Steppenkievitt (V. gregarius) Roodlappenkievitt (V. indicus) Wittsteertkievitt (V. leucurus) Troerkievitt (V. lugubris) Geellappenkievitt (V. malabaricus) Swattkoppkievitt (V. melanocephalus) Swattflunkenkievitt (V. melanopterus) Schabellenkoppkievitt (V. miles) Andenkievitt (V. resplendens) Senegalkievitt (V. senegallus) Spoornkievitt (V. spinosus) Roodbostkievitt (V. superciliosus) Swatttoppkievitt (V. tectus) Swattbandkievitt (V. tricolor) Bit in dat 14. Johrhunnert leev up Madagaskar de Madagaskarkievitt (Vanellus madagascariensis). He is bloß dör subfossile Fundstücke bekannt wurrn. Wohrschienlich is ok de Javakievitt (Vanellus macropterus) midderwielen utstorven. He is tolest 1939
De Halsbeek is en 9,3 Kilometer langen Beek, de von rechts in de Aller münnt. De Born liggt in’n Süden von Holbm. Von dor flütt de Beek na Süüdwesten. De Bahnlien Veern–Rodenborg geiht över den Beek weg un kort later ok de Bahnlien Ülzen–Langwedel. De Halsbeek lett Wall op dat rechte Över liggen un flütt dör Scharnhors. Na Scharnhors hebbt fröher en Reeg Watermöhlen an’n Halsbeek legen: op düsse Watermöhlen gaht de Öörd Doomöhlen, Ulemöhlen, Neemöhlen un Halsmöhlen trügg. Twüschen Doomöhlen un Ulemöhlen geiht de Autobahn 27 mit en Brügg över den Beek weg un in Ulemöhlen de Kreisstraat 28. In Ulemöhlen münnt von links de Steenbeek in’n Halsbeek, de sien Born twüschen Scharnhors un Kerklinneln hett. In Neemöhlen geiht de K 28 noch en tweet Maal mit en Brügg över’n Beek. Bi Daulsen gaht ok de Bundsstraat 215, de Bahnlienen Veern–Rodenborg un Wunsdörp–Bremen un de K 27 mit Brüggen över’n Beek. In Halsmöhlen liggt de Sassenhain an’t linke Över von’n Halsbeek. Tosätzlich liggt in Halsmöhlen ok dat Klärwark Veern, dat sien Water in’n Halsbeek afgifft. In de Neegd von Höltenwarder un güntsied Lüttjen Huttbargen münnt de Beek denn in de Aller. Dat Water flütt denn över Aller un Werser
Joachim Stünker (* 29. März 1948 in Langwedel) is en düütschen Politiker von de SPD. Stünker is 1948 in Langwedel boren. Na dat Abitur 1967 an dat Gymnasium an’n Wall in Veern hett he Juristeree an de Fre’e Universität Berlin un de Universität Göttingen studeert. Dat Studium hett he 1973 mit dat eerste juristische Staatsexamen afslaten. Na sien Referendariat hett he 1975 dat twete Staatsexamen bestahn un weer denn Richter. He weer siet 1990 Vorsitzender Richter an’t Landgericht Veern. Joachim Stünker is verheiraadt un hett twee Kinner. Al as Schöler is Stünker 1965 in’e SPD rin. 1976 is he in’n Gemeenraad von de Gemeen Langwedel wählt worrn un 1986 in’n Kreisdag von’n Landkreis Veern. He is bet 2001 ehrenamtlichen Börgermeester von Langwedel bleven. Von 1998 bet 2009 weer he Maat von’n Düütschen Bundsdag. Nadem he von 1998 bet 2002 toeerst Viez-Spreker weer, is he von Oktober 2002 bet 2009 Spreker von de Arbeidsgrupp Rechtspolitik von de SPD-Frakschoon in’n Bundsdag ween. Von November 2004 bet November 2005 un von Oktober 2007 bet he na de Wahl 2009 ut’n Bundsdag rut is hett he to’n Vörstand von de SPD-Frakschoon höört. Stünker weer ok Maat von dat Parlamentarische Kuntrullgremium in’n Bundsdag, dat de
Stormvagels (Procellariiformes) sünd en Ornen mank de Vagels. All tosamen könnt se to de Seevagels torekent weern un leevt up de hoge See. Tohuse is de Ornen up de ganze Welt, up all Ozeane, man de meisten Aarden sünd rund um Neeseeland to tohuse. Mank de Stormvagels gifft dat fiev Familien. Twee vun jem kaamt nich in den nöördlichen Atlantik vor: De süüdlichen Pietermannen un de Albatrosse. De Albatrosse könnt bannig groot weern un mehr, as een m lang weern. Ehre Flunken spannt se bit hen to dree m wiet ut. Man de Alkstormvagels un de annern Familien sünd man bannig lüttjet. De lüttjeste Aart spannt ehre Flunken man just 32 cm wiet ut. Bröden doot de Stormvagels in Kolonien up Eilannen buten in’e See, wo dat keen Roofdeerter gifft. De groten Aarden boot ehre Nester up open Land, de lüttjen boot se in Felsspleten, annere natüürliche Höhlen un in Löcker, de utbuddelt wurrn sünd. De Vagels kehrt jummers wedder torüch na den Platz, wo se boren wurrn sünd. Se blievt ok bi ehren Partner, den se nu mol afkregen hefft, towielen ok dat ganze Leven lang. Beide Olen bröödt un versorgt de Jungen. Dor bruukt se, vergleken mit annere
Erich Juskowiak (* 7. September 1926 in Overhuus; † 1. Juli 1983 in Düsseldörp) weer en düütsch Footballspeler. För de Vereens Rot-Weiß Oberhausen un Fortuna Düsseldorf hett he van 1947 bit 1961 insgesamt 251 Plichtspelen in de dormals erstklassigen Football-Böverliga West maakt un hett – dorbi överweegend in de Defensive insett – 39 Doren. In de düütsch Footballnatschonalmannschap keem he as Afwehrspeler in dat dormals praktizeert WM-System van 1951 bit 1959 to 31 Insätzen, in de he veer Doren schaaten un an de Football-Weltmeesterschap 1958 in Sweden deelnommen hett. Wegen sien düchtig Scheetkraft wurr he „Hammer“ nömmt. In Olt-Overhuus, in de Jöögd vun Concordia Lirich, fung de Schöler Juskowiak 1935 sien Karriere as Footballer an. Midden in‘ Tweeten Weltkrieg störm he för den VfR 08 Oberhausen. Dör sien sien Gebortsjohrgang 1926 wurr he to de Wehrmacht intrucken, un hett as Suldat mehrere Verwundungen dorvan dragen, ünner annern en Koppsteckschööt. Nah dat Enn‘ vun den Krieg hett he sück den Nedderrhienmeester vun dat dat Johr, den SC Rot-Weiß Oberhausen an. In de nee inführt Böverliga West geev Juskowiak in de „Kleeblatt-Elf“ an‘ tweeten Runnenspeeldag, den 21. September 1947, bi den 2:0-Heimsieg gegen den VfR Köln sien Debüt. Vör 15.000 Tokiekers speel
De Fregattvagels (Fregatidae, Fregata) sünd en Familie un en Geslecht vun Seevagels un höört to de Ornen vun de Pelikanvagels mit to. Tohuse sünd se in de Tropen un in de Subtropen. Bekannt sünd se vunwegen de Heken ehren roden Kehlsack, den se uppusten könnt. Se leevt dorvun, datt se annere Vagels angriept un jem de Büte afjaagt (Kleptoparasitismus). Vundeswegen hefft se ok ehren Naam kregen, weil se as Fregatten annere overfallt un achterher mit de Büte afneiht. To dat Geslecht höört fiev Aarden to. Adlerfregattvagel, F. aquila Wittbuukfregattvagel, F. andrewsi Staatschen Fregattvagel, F. magnificens Groten Fregattvagel, F. minor Lüttjen Fregattvagel, F. ariel List vun Vagels, mit allerhand plattdüütsche Vagelnaams un Naams ut de Naberspraken Projekt: Deerternaams up Platt Josep del Hoyo et al.: Handbook of the Birds of the World, Band 1 (Ostrich to Ducks). Lynx Edicions, 1992, ISBN 84-87334-10-5 J. Bryan Nelson: Pelicans, Cormorants and their relatives. Oxford University Press, 2005, ISBN 0-19-857727-3 Fregattvagels. Mehr Biller, Videos oder Audiodateien to’t Thema gifft dat bi Wikimedia Commons.
Geri Allen (* 12. Juni 1957 in Detroit, Michigan; † 27. Juni 2017 in Philadelphia, Pennsylvania) weer en US-amerikaansch Jazz-Pianistin, Komponistin, Musikethnologin un Hoochschoollehrerin. Geri Allen hett de Cass Technical High School in Detroit, wo se Schölerin vun Marcus Belgrave weer. Eerste Versöök in’ Jazz hett se in dat Detroiter Jazz Development Workshop un in‘ Nation: Afrikan Liberation Arts Ensemble um Haki R. Madhubuti maakt. Dornah studeer se an de Howard University in Washington, D. C., an de se dornah ok Ünnerricht geev; af 1979 speel se bi Kenny Barron in New York. Dat sloot sück en Studium vun de Musikethnologie an de University of Pittsburgh an, bevör sück Allen 1982 weer in New York daal leet. In New York hett Allen mit Oliver Lake, Joseph Jarman un Lester Bowie arbeit; hör Debütalbum entstunn 1983. Cook un Morton bewerten Allen as technisch klüftig Pianistin, de in hör Stil de verscheedensten Elemente vun de Jazz-Piano Historie vereent, as vun Bud Powell, Monk, Anklänge an Cecil Taylor, as ok weniger bekannt Jazzpianisten as Herbie Nichols un Mary Lou Williams. Infloot harrn aber ok Nicht-Pianisten as Eric Dolphy, de sien Ideen se in hör Kompositschonen reflekteert. De mehr avantgardistischen Elemente vun hör Speel
Odersen is en Dörp in de Gemeen Kerklinneln in’n Landkreis Veern, Neddersassen. Binnen de Gemeen Kerklinneln billt de Oort de polietsche Oortschop Odersen. To Odersen höört ok en Deel von dat lüttje Dörp Ludwigslust un de Oortsdeel Vör Wittloh (Odersen in’n Sand). De Oort liggt dicht bi de Aller. Dat Water ut dat Rebeed warrt över Gravens na Vethbeek, Lehrde un Aller hen afföhrt. De Naveröörd sünd Wittloh in’n Noorden, Stemmen in’n Noordoosten, Süüdkampen in’n Oosten, Groten Eisderp un Groten Hüßel in’n Süüdoosten, Ludwigslust un Lüttjen Hüßel in’n Süden, Hülsen in’n Süüdwesten, Wessen in’n Westen un Noke un Barnstäer in’n Noordwesten. Odersen kummt 1148 as Otfrethessen toeerst in de Oorkunnen vör. In’n Eersten Weltkrieg sünd 24 Soldaten ut Odersen fullen oder vermisst un in’n Tweten Weltkrieg 49. De Briten sünd an’n 12. April 1945 mit de 53rd (Welsh) Infantry Division an de Fährstell Odersen över de Aller röver. Dorbi is en Boot kentert un 13 Soldaten sünd in de Aller verdrunken. Bi de Gefechten twüschen düütsche un brietsche Truppen sünd in Odersen dree Hüüs afbrennt, ünner annern dat Fährhuus an de Aller. Ölven düütsche un een ungaarschen Soldaat sünd fullen un in Odersen un Wittloh sünd 331 Soldaten in Fungenschop
Völkersen is en Dörp in de Gemeen Langwedel in’n Landkreis Veern, Neddersassen. Binnen de Gemeen billt de Oort de polietsche Oortschop Völkersen. Bi Völkersen höört ok de lüttje Oort Spang un de Oortsdeel Neenfeld mit to. De Oort liggt op de Achem-Veerner Geest. Dat Water ut dat Rebeed flütt över Gravens na’n Goldbeek un wieder na de Ole Aller af. Dat Naturschuulrebeed Waller Moor liggt in’n Noordoosten. De Naveröörd sünd Hoberloo un Hellweeg in’n Noorden, Bredenfellermoor, Bokel, Ahusen, Ebersen un Spang in’n Noordoosten, Heidkroog un Holbm in’n Oosten, Oobering, Schüülg’n un Wall in’n Süüdoosten, Doolbröch un Hobüttel in’n Süden, Langwedel un Dauben in’n Süüdwesten, Langwedelermoor in’n Westen un Allerdörp in’n Noordwesten. An Sporen ut de Vörgeschicht gifft dat ünner annern dat Grootsteengraff Völkersen ut de Jungsteentied. Völkersen kummt an’n 24. Mai 935 as Fokarsha toeerst in en Oorkunn vör, in de König Hinnerk I. de Kark in Hamborg un den Hambörger Arzbischop Unni bestätigt, dat de Eddelherr Willarius sien Besitt in negen Dörper bi Langwedel gegen Besitt von de Hambörger Kark tuuscht hett. In’n Eersten Weltkrieg sünd 20 Soldaten ut Völkersen fullen oder vermisst un in’n Tweten Weltkrieg 48. In de Franzosentied von 1810 bet 1814 hett de Oort to
Dit Woort hett noch annere Bedüden: kiek dorför ünner Eitze (Landkreis Heidkreis). Eitze is en Dörp in de Gemeen Veern in’n Landkreis Veern, Neddersassen. Binnen de Gemeen billt de Oort de polietsche Oortschop Eitze. De Oort liggt op de Achem-Veerner Geest dicht bi de Aller. Dat Water ut dat Rebeed flütt över’n Gohbeek af, de hier in de aller münnt. De Naveröörd sünd Oosterkroog un Schnuckenstall in’n Noorden, Lusthoop, Kerklinneln un Wetenmöhlen in’n Noordoosten, Armsen un Lutten in’n Süüdoosten, Bestern un Ahnbargen in’n Süden, Wahnbargen in’n Süüdwesten un Veern un Bössel in’n Noordwesten. Eitze kummt 860 toeerst in de Ansgar sien Berichten över de Wunners an Willehad sien Graff. De Eitzer Watermöhl an’n Gohbeek keem 1220 toeerst in de Oorkunnen vör un is bet 1968 lopen. In de Franzosentied von 1810 bet 1814 hett de Oort to de Mairie Kerklinneln in’n Kanton Veern höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Vaagdie Eitze in dat Amt Veern tohöört. Na 1885 weer dat in’n Kreis Veern, de 1932 mit’n Kreis Achem to’n ne’en un grötteren Kreis Veern tohoopgahn
De Breminale is een Open-Air-Kultuurfestival över fiev Daag an'n Oosterdiek in Bremen, dat elk Jaar in'n Summer steedfinnt. De oplesd söven Bönen hebbt wat 200.000 Besökers. Ünner dat Motto "Kultur für alle" (nds. Kultuur för all) staat de Veranstalten vun de Breminale traditschonell intriddsfree för alle Besökers apen. Dat Programm hett sik middewiel to een so klöörrieken as ook hoogqualitatieven Mix uut aktuelle Popkultuur un Avantgarde ruutwickelt, in den sien Ramen de Bremer Szeen sik orienteren, meten un vernetten kann. Blangen de hoogkarätigen Musiekevents kunn dat Programm ook meer un meer üm abitschoneerte Film-, Litteratuur-, Performance-, Show- un Talk-Elementen verbreedt und de Breminale vundaag ook to een Diskursruum vun de Stadtkultuur warrn. Butendem worr 2014 dat Kinner- un Familjenprogramm düüdlich verwiedert. De Swaarpunkt in't Programm vun de Breminale is Live-Musiek, de an manke Daag al üm de Middagstied beginnen deit un meerstendeels bet in de Nacht düürt. Middewiel gifft dat veer grote Zirkustelten, wo över de fiev Daag meer as 150 Künstlers optreden doot. Daarbi warrt een grote Veelfold anbaden, de de Bremer Kultuurszeen mit Musiek uut de hele Welt anriekern deit. To't Bispell treden in't Jaar 2014 as Headliner vun de Breminale de Sänger Patrice und Andreas Bourani op.
Riekenbossel (hoochdüütsch Riekenbostel) is en Dörp in de Gemeen Karkwals (Samtgemeen Bootel) in’n Landkreis Rodenborg, Neddersassen. De Oort liggt an’n Hasselbeek, de later in de Rodau münnt. In’n Noordwesten liggt dat Naturschuulrebeed Groot un Witt Moor. De Naveröörd sünd Hassel in’n Noorden, Bootel in’n Noordoosten, Bretel un Nee-Bretel in’n Oosten, Wittörp in’n Süüdoosten, Lürken in’n Süden, Wittenmoor un Karkwals in’n Süüdwesten un Op’n Sand un Fedderlohmöhlen in’n Westen. In de Franzosentied von 1810 bet 1814 hett de Oort to de Mairie Karkwals in’n Kanton Rodenborg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Amtsvaagdie Karkwals in dat Amt Rodenborg tohöört. Na 1885 weer dat in’n Kreis Rodenborg, de 1977 mit’n Landkreis Bremervöör to’n ne’en un grötteren Landkreis Rodenborg tohoopgahn is. De Oort is an’n 1. März 1974 mit de Gemeenreform in Neddersassen Deel von de Gemeen Karkwals worrn. Riekenbossel is evangeelsch-luthersch präägt un höört to dat Kaspel von de Bartholomäus-Kark in Karkwals. För de Kathoolschen is de Corpus-Christi-Kark in Rodenborg tostännig. För Riekenbossel is de freewillige Füürwehr Karkwals mit tostännig. Dör Riekenbossel löppt de Kreisstraat 209, de
Sparks sünd en noch hüüd aktive Pop-/Electro-Pop-Band um de Bröers Ron un Russell Mael, de as Rockband Enn‘ vun de 1960er-Johren in Los Angeles grünnd wurr. Ron Mael (Ronald David Mael, * 12. August 1945 in Culver City, Kalifornien) kreeg all as Kind Klaveerünnerricht. As Söhn vun en Grafiker un en Bibliothekarin is he in Pacific Palisades, Los Angeles upwussen. Enn‘ vun de 1960er Johren weer he Student an de UCLA. Tosommen mit sien jüngere Bröer Russell Mael (Russell Craig Mael, * 5. Oktober 1948 in Santa Monica, Kalifornien) speel he in verscheeden Bands, bevör se mit Earle Mankey (Gitarr) 1969 de Grupp Halfnelson grünnd hemm, ut de later de Sparks wurrn. Ron schreev de Leeder un speel Keyboards, wiels Russell singen dee. Utwiet dör Mankey sien Bröer Jim (Bass) un Harley A. Feinstein (Drums) hemm se 1971 hör glieknaamig Debüt för Bearsville herutbrocht. Produzeert wurr de Plaat vun Todd Rundgren. Musikalisch Infloot weern besünners engelsch Bands as The Kinks, The Move un de fröhen Pink Floyd mit Syd Barrett. Grooten Spood harrn se mit dat Album nich, ok nich, as dat nah vun de Plattenfirma vörslahn Naamsännern in Sparks (in Anlehnen an de Marx-Brothers) weer herutbrocht wurr. De Single
De Albatrosse(n) (Diomedeidae) sünd en Familie vun Seevagels ut de Ornen vun de Stormvagels (Procellariiformes). Dat gifft 21 Aarden. 17 kaamt in de süüdlichen Ozeane vor, dree in’n Noordpazifik un een in de Tropen. De Albatrosse sünd en Grupp vun grote bit hen to bannig grote Seevagels mit bannig lange Flunken. Albatrosse könnt de Flunken bit hen to 3,5 m ut’neenspannen. Dat is mehr, as bi all annere Vagels. Ok de lüttjesten Aarden spannt de Flunken noch 2 m ut’neen. Bobento weegt se bit hen to 12 kg un höört dor to de swaarsten Vagels mit, de flegen könnt. De Snavel is groot, dannig un spitz. Faken lücht he geel oder rosa. Albatrosse hefft up’n Snavel twee tüttje Röhren, dor warrt dat Solt ut’e See mit utscheden. De Been sünd kort un dannig, dor könnt se seker mit gahn, ok wenn se dor en beten bi pumpeln doot. Twuschen de Töhn hefft se Swemmhuut un könnt goot swemmen un hoolt sik ok bi hoge Bulgen up dat Water. De meisten Aarden leevt over de Ozeane up de Süüdhalfkogel. Dor kaamt se sunnerlich vor up allerhand Eilannen, as de Falklandinseln, Macquarieinsel, Crozetinseln, Prince-Edward-Inseln un Süüdgeorgien. Hen un wenn billt se ok
Ebersen (hoochdüütsch Eversen) is en Dörp in de Gemeen Ahusen (Samtgemeen Söttmer) in’n Landkreis Rodenborg, Neddersassen. De Oort liggt an’n Everser Beek, de na’n Ahuser Beek hen flütt. In’n Noordoosten liggt dat Naturschuulrebeed Groot un Witt Moor un in’n Süden de Wulfsgrund. De Naveröörd sünd Ahusen in’n Noorden, Ünnerst in’n Noordoosten, Westerwals in’n Oosten, Karkwals un Süderwals in’n Süüdoosten, Weehoff in’n Süden, Holbm, Heidkroog un Spang in’n Süüdwesten, Bredenfellermoor in’n Westen un Bokel in’n Noordwesten. Ebersen kummt 1570 toeerst in de Oorkunnen vör. In’n Eersten Weltkrieg sünd ölven Soldaten ut Ebersen fullen oder vermisst un in’n Tweten Weltkrieg 14. In de Franzosentied von 1810 bet 1814 hett de Oort to de Mairie Karkwals in’n Kanton Rodenborg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Amtsvaagdie Ahusen in dat Amt Rodenborg tohöört. Na 1885 weer dat in’n Kreis Rodenborg, de 1977 mit’n Landkreis Bremervöör to’n ne’en un grötteren Landkreis Rodenborg tohoopgahn is. De Oort is an’n 1. März 1974 mit de Gemeenreform in Neddersassen Deel von de Gemeen Ahusen worrn. Ebersen is evangeelsch-luthersch präägt un höört to dat
De Pietermannen (Hydrobatidae) sünd Seevagels. Dor hannelt sik dat um en Familie bi ut de Ornen vun de Stormvagels. Se sünd man lüttjet un fleegt en beten fladderig, meist as Fladdermüse. Dat gifft bi 21 Aarden in acht Geslechter. Se weert updeelt in twee Unnerfamilien, dat sünd de Nöördlichen Pietermannen (Hydrobatinae) un de süüdlichen Pietermannen (Oceanitinae). De könnt goot vun’anner afgrenzt weern. Pietermannen sünd 13 bit 26 cm lang un könnt ehre Flunken twuschen 32 un 56 cm wiet ut’neen spannen. Dor sünd se de lüttjesten Pelikanvagels mit. Se hefft en tämlich groten Kopp mit hoge Steern. Ehr [Snavel]] is man wat dünn. De Flunken sünd breeder un, vergleken mit dat Lief, körter as bi Stormvagels un Albatrosse. Se fladdert unregelmotig un man dicht over de See. Towielen warrt seggt, dat konn mit Fladdermüse vergleken weern. Pietermannen laat bi dat Flegen de Been bammeln un tippt dor jummers wedder mit in’t Water rin. Pietermannen sünd meist up all Seen tohuse. An’n meisten Aarden finnt sik in de Süüdliche Iessee. De Nöördliche Iessee is de eenzigste Ozeanregion up’e Eer, wo dat keen Pietermannen gifft. Unnerfamilie Süüdliche Pietermannen (Oceanitinae) Geslecht Oceanites Buntfoot-Pietermann, O. oceanicus Maori-Pietermann, O. maorianus Zorten Pietermann, O. gracilis Pincoyapietermann
De Echten Stormvagels (Procellariidae) sünd en Familie vun Seevagels ut de Ornen vun de Stormvagels (Procellariiformes). Dor weert 79 Aarden in 14 Geslechter to rekent. Dor hannelt sik dat meist um Vagels bi, de middelgroot sünd. Se leevt up de Hoochsee, over all Ozeane hen, man sunnerlich up de Süüdhalfkogel. Dat gifft meist keen Familie mank de Vagels, de sik so wiethen utbreden konn. De süüdlichste Aart is de Snee-Stormvagel, de nöördlichste Aart is de Ies-Stormvagel. In’e Grötten verscheelt sik de Echten Stormvagels bannig. De lüttjeste Aart is de Lüttje Stormdüker. He is bi 25 cm lang un reckt siene Flunken bi 60 cm ut’neen. Wegen deit he bi 170 g. De meisten annern Aarden sünd nich veel grötter. Anners sütt dat bi de Groten Stormvagels ut, de laat as lüttje Albatrosse. Se könnt 1 m lang weern un ehre Flunken bit to 2 m ut’neenspannen. Dorbi weegt se bit to 5 kg. All Echten Stormvagels könnt unbannig goot flegen. De Been sünd man swack un sitt wiet achtern an’t Lief an. Lopen könnt se dor nich goot mit. An Land mutt en Echten Stormvagel sik mit’e Bost afstötten un mit’e Flunken hölpen. Wenn se nich bröden doot, leevt se
Clemens VIII. (* 24. Februar 1536 in Fano; † 3. März 1605 in Rom), eegentlich Naam Ippolito Aldobrandini, weer van 1592 bit 1605 Paapst vun de katholsch Kark. Clemens VIII. stamm ut de in Florenz ansehn Koopmannsfamilie Aldobrandini, deren mehrere Liens in de Politik vun hör Heimatstadt siet dat laat Middelöller en wichtig Rull speelt un sück dör dat faken Bekleeden vun kommunal Böverämter hervördaan harr. As Gegner vun de Medici, de sück 1530 endgültig as Stadtherren fastsetten kunnen un vun Kaiser Karl V. mit den Titel vun de Hartöög vun Florenz utstatt wurrn, truck de Aldobrandini del Nero nömmt Familientwieg nah Rom. Silvestro Aldobrandini, en Anhänger vun de ut Florenz verbannten Gegner vun de Medici, weer en bekannt Jurist un nah 1538 Konsistorialadvokat an de päpstlich Kurie, de sück ünner Paapst Paul IV. de sien antispaansch Politik verschreev; nah deren Scheitern full he 1559 aber in Ungnade un is ut päpstlich Deensten utscheeden. Silvestro sien öldst Söhn Giovanni wurr 1570 Kardinal un broch in de folgen Johren dat Militärbündnis vun Spanien, Venedig un Paapst Pius V. tostannen, dat de Törken in de Seeslacht vun Lepanto an‘ 7. Oktober 1571 slahn kunn. Wiel Giovanni aber all 1573 dood bleev, kunn
Fährhoff (hoochdüütsch Fährhof) is en lütten Oort in de Gemeen Söttmer (Samtgemeen Söttmer) in’n Landkreis Rodenborg, Neddersassen. De Oort liggt dicht bi de Wümm. Dat Water ut dat Rebeed flütt deelwies över’n Reithbeek na de Wümm af un deelwies direkt över de Wümm. In’n Süüdwesten doot de beiden Naturschuulrebeden Vossbargen un Fährhoff liggen. De Naveröörd sünd Söttmer in’n Noorden, Hassendörp un Waaschen in’n Noordoosten, Ünnerst un Ahusen in’n Süüdoosten, Hellweeg in’n Süden, Postdörp un Wümmingen in’n Süüdwesten, Evernhusen un Dodenbarg in’n Westen un Stuckenbossel un Barkhoff in’n Noordwesten. In de Franzosentied von 1810 bet 1814 hett de Oort to de Mairie Horß in’n Kanton Otterbarg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Amtsvaagdie Söttmer in dat Amt Rodenborg tohöört. Na 1885 weer dat in’n Kreis Rodenborg, de 1977 mit’n Landkreis Bremervöör to’n ne’en un grötteren Landkreis Rodenborg tohoopgahn is. De Oort is von öllers al Deel von de Gemeen Groot Söttmer, de an’n 1. Januar 1929 mit de Gemeen Lütt Söttmer to de Gemeen Söttmer tohoopgahn is. Mit de Gemeenreform in Neddersassen an’n 1. März 1974
Fährhoff betekent Fährhoff, Oort in de Gemeen Söttmer in’n Landkreis Rodenborg, Neddersassen, Fährhoff, Oort in de Gemeen Wiek in’n Landkreis Vörpommern-Rügen, Mekelborg-Vörpommern, Fährhoff, Naturschuulrebeed in de Gemeen Söttmer in’n Landkreis Rodenborg, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.